ก่อนจะเข้าไปไหว้พระทำบุญในวันนี้ขอฝากท้องไว้กับห้องอาหารไทยบวร บริเวณหัวโค้งฝั่งเดียวกันกับวัดไตรมิตรที่มีคนต่อคิวและนั่งทานกันแน่นร้าน ด้วยความหลากหลายของเมนูอาหารทั้งของทานเล่น อาหารตามสั่ง บะหมี่เป็ด เป็ดย่างหมูแดงหมูกรอบสไตล์ฮ่องกง และยังมีเครื่องดื่มให้เลือกหลากหลายมากๆ แต่วันนี้ครัวอาหารตามสั่งปิดเลยอดกินหมี่ผัดผักกระเฉดเลย ????

มาเริ่มกันที่เมนูแรก
-ซาลาเปาไส้ไหล (25บาท มาเสิร์ฟปุ๊บเก็บตังเลย) มีให้เลือกหลากหลายไส้ มีทั้งลาวา เผือก เห็ดหอมผัก หมูแดง นึ่งในหม้อแสตนเลส 3ชั้นเล็กๆหน้าร้าน แต่ด้วยวันนี้คนค่อนข้างเยอะและเราไปกันช่วงบ่ายแก่ๆแล้วเลยได้ชิมแค่ไส้ลาวาและไส้เผือก...ชอบทั้ง2ไส้เลยค่ะ แป้งนุ่มกำลังดี กัดไปคำแรกไส้เยิ้มไหลทะลัก ระวังเสื้อเลอะกันด้วยนะ อิอิ
-ข้าวหน้าเป็ด+หมูแดง
เลือกไม่ถูกว่าจะเอาอะไรดีเลยจัดพิเศษทั้งเนื้อเป็ดและหมูแดง
-ข้าวหมูแดง
เนื้อหมูแดงติดมัน ราดน้ำราดที่ไม่เหมือนร้านอื่นๆทั่วไป ใสๆแต่ดูเหมาะกับข้าวหน้าเป็ดมากกว่า เจ๊ราดมาผิดป่าวคะ แหะๆ
-ข้าวหมูกรอบ
หมูกรอบกรอบอร่อย หั่นชิ้นพอดีคำ น้ำราดใสๆเหมือนกับน้ำที่ราดข้าวหมูแดง
-บะหมี่เป็ดย่างน้ำ
เส้นบะหมี่เหนียวนุ่มอย่างดี เสิร์ฟกับเป็ดย่าง และน้ำซุปกลิ่นหอมสไตล์บะหมี่ฮ่องกง

โดยรวมมื้อนี้อร่อยทุกเมนูนะคะ แต่ได้น้อยไปนิดอ่ะ พวกหนูกระเพาะใหญ่กินไม่อิ่มมม 4จานวันนี้ 210บาทเท่านั้นจ้า ถ้ามีโอกาส...ครั้งหน้าเราจะมากินหมี่ผัดผักกระเฉดให้ได้เลย 
ปล.เจ๊ที่ขายซาลาเปาน่ารักมว๊าก บริการดี พูดจาไพเราะ ยิ้มหวานด้วย ????????